Receptor de anxiotensina II

Os receptores de anxiotensina II, (AGTR1) e (AGTR2), son unha clase de receptores asociados á proteína G que teñen como ligando a anxiotensina II. Son importantes no sistema renina-anxiotensina, xa que son responsables da transdución de sinais do estímulo vasoconstritor da principal hormona efectora, a anxiotensina II.

 Estrutura 

Os receptores AT1 e AT2 teñen unha identidade de secuencia de ~30%, pero unha similar afinidade pola anxiotensina II, que é o seu principal ligando.

 Membros 

 Táboa resumo 
ReceptorMecanismoA menos que se especifique outra cousa nos cadros, a referencia é: Senselab AT1  
Gq/11
Gi/oAT2  
 Gi2 / 3AT3  AT4  

 AT1 
O receptor AT1 é o receptor de anxiotensina mellor caracterizado.

 Localización no corpo 
O subtipo AT1 encóntrase no corazón, vasos sanguíneos, córtex adrenal, pulmóns e cerebro e funciona como mediador dos efectos vasoconstritores.

 Mecanismo 

O receptor de anxiotensina é activado polo péptido vasoconstritor angiotensina II. O receptor activado á súa vez acóplase á Gq/11 e a Gi/o e así activa a fosfolipase C e incrementa as concentracións de Ca2+ citosólico, que á súa vez desencadea as respostas celulares como a estimulación da proteína quinase C. O receptor activado tamén inhibe a adenilato ciclase e activa varias tirosina quinases.

 Efectos 

Entre os efectos mediados polo receptor AT1 están a vasoconstrición, síntese e secreción de aldosterona, incrementa da secreción de vasopresina, hipertrofia cardíaca, aumento da actividade noradrenérxica periférica, proliferación das células de músculo liso vasculares, diminución do fluxo sanguíneo renal, inhibición da renina renal, recaptación de sodio nos túbulos renais, modulación da actividade do sistema nervioso simpático central, contractilidade cardíaca, osmocontrol central e formación de matriz extracelular.

 AT2 

Os receptores AT2 son máis abondosos no feto e neonato. O receptor AT2 segue sendo enigmático e controvertido, e probablemente está implicado no crecemento vascular. Os efectos mediados polo receptor AT2 suxeriuse que inclúen a inhibición do crecemento celular, desenvolvemento do tecido fetal, modulación da matriz extracelular, rexeneración neuronal, apoptose, diferenciación celular e talvez vasodilatación e hipertrofia ventricular esquerda.

 AT3 e AT4 
Outros subtipos peor carfacterizados son os receptores AT3 e AT4. O receptor AT4 é activado polo metabolito da anxiotensina II chamado anxiotensina IV, e pode xogar un papel na regulación da matriz extracellar do sistema nervioso central, e tamén na modulación da liberación de oxitocina.

 Notas 

 Véxase tamén 
 Outros receptores 
 Antagonista do receptor da anxiotensina II
 Anxiotensina

 Ligazóns externas 


Categoría:Receptores acoplados á proteína G